Poštovani roditelji/skrbnici, SOS mame i tete,

Hrvatski zavod za javno zdravstvo i Ministarstvo znanosti i obrazovanja izdali su dana 26. kolovoza 2021. *UPUTE ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA,OSNOVNIH I SREDNJIH ŠKOLA U ŠKOLSKOJ GODINI 2020/2021.*  te je dana 31. kolovoza 2021. Ministarstvo znanosti i obrazovanja donjelo *MODELE I PREPORUKE ZA RAD U UVJETIMA POVEZANIMA S BOLESTI COVID-19 (za pedagošku godinu 2021./2022.).*

Zbog sigurnosti vaše djece, obitelji i svih djelatnika ustanove molimo vas da se istih u cijelosti pridržavate.

**OVIM PUTEM OBAVJEŠTAVAMO VAS O SLJEDEĆEM:**

* da ne dolazite u pratnji djeteta ako imate simptome zaraznih bolesti (npr. povišena, tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako vam je izrečena mjera samoizolacije ili ako imate saznanja da ste zaraženi s COVID-19,

- da ne dovodite dijete u ustanovu ukoliko:

- ima simptome zarazne bolesti (npr. povišena tjelesna temperatura, kašalj,

poteškoće u disanju, poremećaj osjeta njuha i okusa, grlobolja, proljev, povraćanje)

- ima izrečenu mjeru samoizolacije

- imate saznanja da je zaraženo s COVID-19

Kada dovodi i odvodi dijete, roditelj ili druga osoba u pratnji djeteta **MOŽE** ući u dječji vrtić.

S obzirom na preporuke HZJZ-a ulazak u vrtić moguć je za sve roditelje (jedan roditelj s maskom).

U pratnji djeteta uvijek je ***samo jedna odrasla osoba***.

Roditelj ili druga osoba u pratnji djeteta obavezno u ustanovi nosi ***MASKU te bez maske ne*** može ući u ustanovu.

***Molimo vas da djecu u vrtić dovodite do 9 sati.***

S obzirom na preporuku da se djeca ne miješaju u grupama molimo vas da razmotrite potrebu za dovođenjem djece u jutarnje i ostajanje u popodnevnom dežurstvu, te istu potrebu javite odgojitelju vašeg djeteta kako bi mogli organizirati rad prema uputama HZJZ-a.

Svi ***roditelji su dužni izmjeriti tjelesnu temperaturu povremeno*** te u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru radi odluke o testiranju i liječenju djeteta.

Kod sumnje na povišenu tjelesnu temperaturu te kod pojave akutnih simptoma zarazne bolesti (npr. kašalj, curenje nosa, grlobolja, bol u uhu, povraćanje, malaksalost, umor, gubitak apetita, neuobičajene pospanosti, crvenilo ili bljedilo u licu, „staklaste“ ili suzne oči, glavobolja i trbuhobolja) neophodno je djetetu u dječjem vrtiću ili školi izmjeriti tjelesnu temperaturu.

Ako djeca razviju simptome COVID-19 tijekom boravka u ustanovi, odgojitelji odmah obavještavaju roditelje/staratelja,

***koji u najkraćem roku trebaju doći po dijete.***

**Sumnja na COVID-19**

**Znakovi koji upućuju na moguću zarazu COVID-19:**

• povišena tjelesna temperatura (po pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

Djeca sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

Molimo Vas da za sve daljnje informacije pratite **web stranicu** **Vrtića** te pročitate najnovije **preporuke HZJZ i MZO-a** koje se nalaze na **linku**: <https://www.hzjz.hr/wp-content/uploads/2020/03/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022.-1.pdf>

te **modele i preporuke MZO-a** dostupne na linku:

<https://mzo.gov.hr/UserDocsImages//dokumenti//Modeli%20i%20preporuke%20za%20provedbu%20nastave%20u%202021-2022%20(1)_31%208.pdf>

Zahvaljujem vam na suradnji i razumijevanju

ravnateljica

Mirjana Božić, stručni prvostupnik predškolskog odgoja